CELEX: C2005/057/32
Language: sk
Date: 2005-03-05 00:00:00
Title: Vec C-520/04: Návrh na začatie prejudiciálneho konania podaný uznesením Korkein hallinto-oikeus z 20. decembra 2004, ktorý súvisí s konaním: Pirkko Marjatta Turpeinen

5.3.2005   
            
            
               SK
            
            
               Úradný vestník Európskej únie
            
            
               C 57/17
            
         Návrh na začatie prejudiciálneho konania podaný uznesením Korkein hallinto-oikeus z 20. decembra 2004, ktorý súvisí s konaním: Pirkko Marjatta Turpeinen
   (Vec C-520/04)
   (2005/C 57/32)
   Jazyk konania: fínčina
   Korkein hallinto-oikeus podal uznesením z 20. decembra 2004 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Pirkko Marjatta Turpeinen a bol doručený kancelárii Súdneho dvora dňa 22. decembra 2004.
   Korkein hallinto-oikeus žiada Súdny dvor, aby rozhodol o nasledujúcich otázkach:
   
               1.
            
            
               Je potrebné vykladať článok 18 ES o práve občana Únie voľne sa pohybovať a zdržiavať sa na území členských štátov alebo článok 39 ES zabezpečujúci voľný pohyb pracovníkov v rámci Spoločenstva tak, že jeden z týchto článkov, alebo aj oba bránia vnútroštátnym právnym predpisom, podľa ktorých v určitých prípadoch daň poplatníka, na ktorého sa čiastočne vzťahuje daňová povinnosť v členskom štáte a ktorý zdržiava sa v zahraničí, zrazená pri zdroji vo vzťahu k starobnému dôchodku, vyplácanému na základe verejnoprávneho pracovného vzťahu členským štátom, v ktorom je tento dôchodok zdaniteľný, presahuje v niektorých prípadoch daň, ktorú by tento poplatník musel platiť v tomto členskom štáte ako rezident, na ktorého sa daňová povinnosť vzťahuje v plnom rozsahu?
            
         
               2.
            
            
               Je vhodné vykladať smernicu Rady 90/365/EHS (1) z 28. júna 1990 o práve pobytu pre zamestnané osoby a samostatne zárobkovo činné osoby po skončení ich pracovnej činnosti tak, že bráni takým vnútroštátnym právnym predpisom ako sú tie, ktoré sú opísané vyššie?
            
         
      (1)  Ú. v. ES L 180, s. 28